राजग सरकार ने विदेशों में जमा कालेधन को देश में लाने और देश के भीतर कालाधन पैदा न हो इस मकसद की भरपाई के लिए कारगर कानूनी उपाय किए हैं। इस नाते एक तो कालाधन अघोशित विदेशी आय एवं जायदाद और आस्ति विधेयक-2015 को संसद के दोनों सदनों से पारित कराया गया,दूसरे देश के भीतर कालाधन उत्सर्जित न हो, इस हेतु ‘बेनामी लेनदेन (निशेध) विधेयक को मंत्रीमण्डल ने मंजूरी दे दी। ये दोनों विधेयक इसलिए एक दूसरे के पूरक हैं,क्योंकि एक तो आय से अधिक काली कमाई देश में पैदा करने के स्रोत उपलब्ध हैं, दूसरे इस कमाई को सुरक्शित रखने की सुविधा विदेशी बैंकों में हासिल है। लिहाजा कालाधन फल फूल रहा है। अब दोनों कानून एक साथ वजूद में आ गए हैं, इसलिए लगता है कालेधन पर कालांतर में लगाम लगने की उम्मीद है।